CELEX: 62011FN0040
Language: el
Date: 2011-04-05 00:00:00
Title: Υπόθεση F-40/11: Προσφυγή της 5ης Απριλίου 2011 — ZZ κατά Επιτροπής

25.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 186/34
            
         Προσφυγή της 5ης Απριλίου 2011 — ZZ κατά Επιτροπής
   (Υπόθεση F-40/11)
   2011/C 186/63
   Γλώσσα διαδικασίας: η ιταλική
   
      Διάδικοι
   
   
      Προσφεύγων: ZZ (Tricase, Ιταλία) (εκπρόσωπος: G. Cipressa)
   
      Καθής: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση της αποφάσεως περί καθορισμού των παροχών που δικαιούται ο προσφεύγων λόγω της μόνιμης μερικής αναπηρίας του.
   
      Αιτήματα του προσφεύγοντος
   
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               εφόσον συντρέχει λόγος, να ακυρώσει το σχέδιο αποφάσεως της Επιτροπής, της 2ας Ιουνίου 2010, περί των παροχών που εξασφαλίζονται στον προσφεύγοντα σύμφωνα με το άρθρο 73 του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης σε σχέση με το ατύχημα που υπέστη στις 17 Ιουνίου 2005, μόνον κατά το μέρος που το εν λόγω σχέδιο αποφάσεως ορίζει ότι έπρεπε να καταβληθεί στον προσφεύγοντα, όπως και συνέβη, ποσό 10 682,29 ευρώ·
            
         
               —
            
            
               να ακυρώσει την απόφαση που εκδόθηκε κατόπιν του σχεδίου αποφάσεως της 2ας Ιουνίου 2010, μετά την παρέλευση της εκ του νόμου προθεσμίας επιδόσεως της αποφάσεως στον προσφεύγοντα, χωρίς αυτός να έχει απευθυνθεί στην ιατρική επιτροπή, μόνον κατά το μέρος που η απόφαση ορίζει ότι έπρεπε να καταβληθεί στον προσφεύγοντα, όπως και συνέβη, ποσό 10 682,29 ευρώ·
            
         
               —
            
            
               εφόσον είναι αναγκαίο, να ακυρώσει την απόφαση περί απορρίψεως της διοικητικής ενστάσεως που υπέβαλε στις 26 Αυγούστου 2010·
            
         
               —
            
            
               να υποχρεώσει την Ευρωπαϊκή Επιτροπή να καταβάλει αμελλητί τη διαφορά μεταξύ του ποσού που έπρεπε να είχε καταβληθεί στον προσφεύγοντα βάσει του άρθρου 73 του ΚΥΚ για το ατύχημα που υπέστη και του ποσού των 10 682,29 ευρώ που του καταβλήθηκε ήδη, αυξάνοντας τη διαφορά αυτή με τόκο 10 % και ετήσια κεφαλαιοποίηση από τις 24 Αυγούστου 2010·
            
         
               —
            
            
               να καταδικάσει την Επιτροπή στα δικαστικά έξοδα.